Աիդա Թոփուզյան

Աիդա Օնիկի Թոփուզյան (), ՀՀ պետական և գիտության գործիչ, 1998-2004 թվականներին ՀՀ կրթության և գիտության նախարարի տեղակալ։ Տիրապետում է ռուսերենին, անգլերենին, ֆրանսերենին, արաբերենին։ Հայաստանի Հանրապետության վաստակավոր մանկավարժ (2018)։

Կրթություն 
 1966 թվականին արծաթե մեդալով ավարտել է Երևանի թիվ 78 միջնակարգ դպրոցը։
 1966-1971 թվականներին սովորել և ավարտել է Երևանի պետական համալսարանի արևելագիտության ֆակուլտետը։
 1985-1988 թվականներին ուսանել և գերազանցության դիպլոմով ավարտել է ԽՄԿԿ Կենտրոնական կոմիտեին առընթեր Հասարակական գիտությունների ակադեմիան (ք. Մոսկվա)։

Պետական և քաղաքական գործունեությունը 
 1975-1977 թվականներին՝ ՀԼԿԵՄ Կենտրոնական կոմիտեի դպրոցի և բուհի գծով քարտուղար, ապա՝ երկրորդ քարտուղար։
 1980-1990 թվականներին՝ ՀԽՍՀ Գերագույն Խորհրդի պատգամավոր։
 1983-1985 թվականներին՝ Հայաստանի լենինյան կոմերիտմիության Կենտրոնական կոմիտեի առաջին քարտուղար։
 1985-1988 թվականներին՝ ՀԿԿ Երևանի քաղաքային կոմիտեի երկրորդ քարտուղար։
 1988-1991 թվականներին՝ ՀԽՍՀ ժողովրդական կրթության մինիստրի տեղակալ։
 1998-2004 թվականներին՝ ՀՀ կրթության և գիտության նախարարի տեղակալ։
 2004 թվականի հունիսի 25-ին ՀՀ վարչապետի որոշմամբ ազատվել է ՀՀ կրթության և գիտության նախարարի տեղակալի պաշտոնից։

Գիտամանկավարժական գործունեությունը 
 1991 թվականից Երևանի Վ. Բրյուսովի անվան պետական լեզվաբանական համալսարանի պրոֆեսոր։
 1991-2014 թվականներին՝ Երևանի Վ. Բրյուսովի անվան պետական լեզվաբանական համալսարանի գիտական խորհրդի անդամ։
 2012 թվականից Խ. Աբովյանի անվան հայկական պետական մանկավարժական համալսարանին առընթեր ՀՀ ԲՈՀ-ի «Մանկավարժություն» 020 մասնագիտական խորհրդի անդամ։
 2012 թվականից Խ. Աբովյանի անվան հայկական պետական մանկավարժական համալսարանում գործող ՀՀ ԲՈՀ-ի 065 մասնագիտական խորհրդի անդամ։
 2014 թվականից Խ. Աբովյանի անվան հայկական պետական մանկավարժական համալսարանի մասնագիտական կրթության և կիրառական մանկավարժության ամբիոնի վարիչ։
 Դասավանդում է ՀՊՄՀ-ում «Տեսական մանկավարժություն», «Մանկավարժության պատմություն», «Կրթության համակարգի կառավարում», «Մանկավարժական մարդաբանություն», «Մանկավարժական վալեոլոգիա», «Մանկավարժահոգեբանական պրակտիկում», «Մանկավարժական արժեբանություն»։

Հասարակական գործունեությունը 
 1996-2010 թվականներին «Կին ընտրողների լիգա» հասարակական կազմակերպության հիմնադիր և նախագահ։
 2010 թվականից Կանանց հանրապետական խորհրդի նախագահ։

Պարգևներ և կոչումներ 
 Մանկավարժական գիտությունների թեկնածու։ Թեկնածուական ատենախոսության թեման ՝ «Լևոն Շանթի մանկավարժական հայացքները» (1996 թ.)։ Դոցենտ (2004 թ.)։
 Մանկավարժական գիտությունների դոկտոր։ Դոկտորական ատենախոսության թեման՝ «Հումանիստական դաստիարակությունը երեխայի անձի լիարժեք զարգացման գործընթացում» (2010 թ.)։ Պրոֆեսոր (2013 թ.)։
 Ժողովուրդների բարեկամության շքանշան (ԽՍՀՄ)։
 ՀՀ վարչապետի շնորհակալագիր, պատվոգրեր։
 «Փառապանծ աշխատանքի համար» մեդալ։
 ՀՀ ԿԳՆ ոսկե մեդալ։
 Հայաստանի Հանրապետության վաստակավոր մանկավարժ (2018)։

Ծանոթագրություններ 

Մանկավարժական գիտությունների դոկտորներ
Հայ պետական գործիչներ